Diari Oficial de la Generalitat Valenciana


Sumari del DOGV 8237, del 19-02-2018 (2018/1223)

RESOLUCIÓ de 7 de febrer de 2018, del director general de Relacions amb les Corts, per la qual es publica el conveni entre la Generalitat, a través de la Conselleria de Justícia, Administració Pública, Reformes Democràtiques i Llibertats Públiques, i l'Ajuntament d'Alacant per a la cessió a la Generalitat d'una parcel·la municipal per a destinar-la a la construcció d'un edifici per a l'Administració de justícia.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8237

Data del DOGV
:   19-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/1223


Data del document
:   07-02-2018

Organisme emissor
:   Presidència de la Generalitat

Tipus de document
:   Resolució

RESOLUCIÓ de 7 de febrer de 2018, del director general de Relacions amb les Corts, per la qual es publica el conveni entre la Generalitat, a través de la Conselleria de Justícia, Administració Pública, Reformes Democràtiques i Llibertats Públiques, i l'Ajuntament d'Alacant per a la cessió a la Generalitat d'una parcel·la municipal per a destinar-la a la construcció d'un edifici per a l'Administració de justícia. [2018/1223]  
  
La Generalitat, a través de la Conselleria de Justícia, Administració Pública, Reformes Democràtiques i Llibertats Públiques, i l'Ajuntament d'Alacant han subscrit, prèvia tramitació reglamentària, el dia 17 de gener de 2018, el conveni per a la cessió a la Generalitat d'una parcel·la municipal per a destinar-la a la construcció d'un edifici per a l'Administració de justícia, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 7 de febrer de 2018 i número 64/2018, procedeix la publicació en el Diari Oficial de la Generalitat Valenciana del conveni esmentat, que figura com a annex d'aquesta resolució.  
  
València, 7 de febrer de 2018.- El director general de Relacions amb les Corts: Antonio Torres Salvador.  
  
  
Conveni entre la Generalitat i l'Ajuntament d'Alacant per a cessió a la Generalitat d'una parcel·la municipal per a destinar-la a la construcció d'un edifici per a l'Administració de justícia  
  
Alacant, 17 de gener de 2018  
  
Reunits  
D'una part, Vicente Soler i Marco, conseller d'Hisenda i Model Econòmic, en virtut del Decret 8/2015, de 29 de juny, del president de la Generalitat, pel que nomena vicepresidenta, consellers, secretària i portaveu del Consell, i autoritzat per a aquest acte per acord del Consell de data 5 de desembre de 2017.  
D'una altra part, Gabriela Bravo Sanestanislao, consellera de Justícia, Administració Pública, Reformes Democràtiques i Llibertats Públiques, en virtut del Decret 8/2015, de 29 de juny, del president de la Generalitat, pel qual nomena vicepresidenta, consellers, secretària i portaveu del Consell, i autoritzada per a aquest acte per acord del Consell de data 5 de desembre de 2017.  
D'una altra part, Gabriel Echávarri Fernández, en la seua qualitat d'alcalde president de l'Ajuntament d'Alacant, havent sigut expressament facultat per a la subscripció d'aquest conveni per acord de la Junta de Govern Local adoptat en sessió de 28 de juliol de 2017.  
Assisteix en qualitat de fedatari Germán Pascual Ruiz-Valdepeñas, vicesecretari de l'Ajuntament.  
  
Exposen  
I. Els problemes d'espai amb què compta l'Administració de justícia a Alacant són considerables, i cal amb urgència una ampliació i millora dels edificis i instal·lacions on es presta aquest servei fonamental.  
  
II. L'Ajuntament d'Alacant va promoure el Pla de reforma interior de la Ciutat de la Justícia, que va ser aprovat definitivament pel conseller competent en urbanisme el 2 de novembre de 2004. Amb aquest pla es pretenia habilitar sòl per a la implantació d'un equipament destinat a l'Administració de justícia.  
III. Com a resultat de la dita actuació, l'Ajuntament és titular, entre altres, de la parcel·la següent:  
«Sòl destinat a dotació pública com a administratiuinstitucional del PRIM Ciutat de la Justícia (A/D) del municipi d'Alacant, situat al sud-oest del dit pla. La seua forma és trapezoïdal i limita per tots els seus costats amb part de la xarxa viària del PRIM; té una superfície de 5.561,55 metres quadrats, i els seus límits són:  
- Nord: xarxa viària que el separa de la resultant C, destinada a zona verda.  
- Sud: xarxa viària destinada a l'ampliació de l'avinguda d'Aguilera.  
- Est: nou carrer del PRIM que el separa de la resultant E, destinada a dotació educatiucultural.  
- Oest: xarxa viària destinada a l'ampliació del carrer de la Princesa Mercé».  
Inscrita en l'Inventari Municipal de Béns, com a bé de domini públic, amb el número d'ordre 756.  
Inscrita en el Registre de la Propietat núm. 3 d'Alacant, al tom 1777, foli 120, finca 80102, inscripció 1a.  
Referència cadastral 6964792AB1221U2925CX.  
IV. L'objecte del present conveni consisteix en l'adopció de compromisos recíprocs per a la construcció d'un edifici destinat a l'Administració de justícia, de manera que es milloren així les condicions de prestació d'aquest servei fonamental, per la qual cosa,  
  
  
ACORDEN  
  
Primer. Cessió a la Generalitat  
L'Ajuntament d'Alacant es compromet a cedir gratuïtament a la Generalitat Valenciana la parcel·la següent, amb destinació a la implantació d'un edifici per al desenvolupament d'actuacions de l'Administració de justícia.  
«Sòl destinat a dotació pública com a administratiuinstitucional del PRIM Ciutat de la Justícia (A/D) del municipi d'Alacant, situat al sud-oest del dit pla. La seua forma és trapezoïdal i limita per tots els seus costats amb part de la xarxa viària del PRIM; té una superfície de 5.561,55 metres quadrats, i els seus límits són:  
- Nord: xarxa viària que el separa de la resultant C, destinada a zona verda.  
- Sud: xarxa viària destinada a l'ampliació de l'avinguda d'Aguilera.  
- Est: nou carrer del PRIM que el separa de la resultant E, destinada a dotació educatiucultural.  
- Oest: xarxa viària destinada a l'ampliació del carrer de la Princesa Mercé».  
Inscrita en l'Inventari Municipal de Béns, com bé de domini públic, amb el número d'ordre 756.  
Inscrita en el Registre de la propietat núm. 3 d'Alacant, al tom 1777, foli 120, finca 80171, inscripció 1a.  
Referència cadastral 7263157FW3646H5352NP.  
  
Segon. Construcció d'edifici per a l'Administració de justícia  
La Generalitat Valenciana es compromet a construir en la parcel·la cedida per l'Ajuntament un edifici destinat a l'Administració de justícia.  
  
Les obres d'aquest edifici seran licitades per la Generalitat durant l'exercici de 2018, i el seu termini d'execució serà l'establit en el projecte corresponent.  
En cas que les obres no estiguen començades el 31 de desembre de 2020, la parcel·la revertirà a propietat municipal.  
La Generalitat haurà de destinar l'edifici a l'Administració de justícia durant el termini de 30 anys; en cas contrari, revertirà a propietat municipal.  
  
Tercer. Comissió de seguiment  
Es constituirà una comissió de seguiment composta per quatre membres designats de manera paritària per cada una de les parts firmants, que vetlarà pel compliment del present conveni. Es remetrà una còpia de les actes de les sessions que puga celebrar aquesta comissió tant a l'Ajuntament d'Alacant com a la Conselleria de Justícia, Administració Pública, Reformes Democràtiques i Llibertats Públiques.  
  
Quart. Duració del conveni  
El present conveni de col·laboració produirà efectes des que siga signat i per un període de quatre anys, que es podrà prorrogar per terminis de quatre anys, atés que la Generalitat haurà de destinar l'edifici a l'Administració de justícia durant el termini de 30 anys; en cas contrari, revertirà a propietat municipal, tal com exigeix el Reglament de béns de les entitats locals,  
  
Cinqué. Rescissió del conveni  
Seran causes de rescissió del conveni:  
- El mutu acord de les parts, comunicant-ho fefaentment amb tres mesos d'antelació.  
- L'incompliment per qualsevol de les parts d'alguna de les clàusules del present conveni.  
Qualsevol de les causes previstes en l'article 51 de la Llei 40/2015, d'1 d'octubre, de règim jurídic del sector públic.  
  
Sisé. Naturalesa jurídica i qüestions litigioses  
El present conveni de col·laboració no té caràcter contractual i té naturalesa administrativa, i es regirà per les seues clàusules.  
L'ordre jurisdiccional contenciós administratiu serà el competent per a resoldre les qüestions litigioses que puguen suscitar-se entre les parts, d'acord amb el que estableix la Llei 29/1998, de 13 de juliol.  
En tot cas i abans d'acudir a la via judicial, les parts es comprometen a acudir als sistemes alternatius de resolució de conflictes, d'acord amb el que estableix la legislació vigent.  
  
I en prova de conformitat amb el que s'hi exposa i s'hi ha acordat, subscriuen aquest conveni per triplicat exemplar  
  
El conseller d'Hisenda i Model Econòmic: Vicent Soler i Marco.  
  
La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.  
L'alcalde president de l'Ajuntament d'Alacant: Gabriel Echávarri Fernández.